
			AGINTARIAK ETA LANGILEAK

			Izendapenak, egoerak eta gorabeherak

			OSAKIDETZA-EUSKAL OSASUN ZERBITZUA

			1677

			498/2026 EBAZPENA, martxoaren 25ekoa, Santa Marina Ospitaleko zuzendari-gerentearena, zeinaren bidez Larrialdietako Zerbitzu Sanitarioko burua aldi baterako eta lau urte luzagarriz izendatzen baita Osakidetza-Euskal osasun zerbitzuko Santa Marina Ospitalean.

			Santa Marina Ospitaleko zuzendari-gerentearen 13/2026 Ebazpenaren bidez, deialdi bat argitaratu zen Santa Marina Ospitaleko Larrialdietako Zerbitzu Sanitarioko buru lanpostua hornitzeko lehiaketa-sistemaren bidez (2026ko urtarrilaren 23ko EHAA, 15. zk., eta 2026ko otsailaren 5eko BOE, 32. zk.).

			Epaimahaiak baloratu egin ditu aurkeztutako eskabideak, eta dagokion izendapen-proposamena egin du. Horiek horrela, Oscar Aller García jaunak dituen ezagutza akademiko eta profesionalak kontuan hartuta, erabaki da pertsona hori Larrialdietako Zerbitzu Sanitarioko buru izendatzea Osakidetza-Euskal osasun zerbitzuko Santa Marina Ospitalean.

			Beraz, bat etorriz Euskadiko Antolamendu Sanitarioaren ekainaren 26ko 8/1997 Legearen 28. artikuluaren hirugarren arau komunean, Osakidetza-Euskal osasun zerbitzuko lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan xedatutakoarekin,

			EBAZTEN DUT:

			Lehenengoa.– Larrialdietako Zerbitzu Sanitarioko buru izendatzea Oscar Aller García, aldi baterako, Osakidetza-Euskal osasun zerbitzuko Santa Marina Ospitalean.

			Bigarrena.– Izendapen honek lau urteko indarraldia izango du, luzatzeko aukerarekin, Euskadiko Antolamendu Sanitarioaren ekainaren 26ko 8/1997 Legeko 28. artikuluaren hirugarren arau komunean ezarritakoaren arabera, eta egun honetatik aurrera izango ditu ondorioak: 2026ko apirilaren 13a.

			Hirugarrena.– Izendatutako pertsonak aipatutako epea amaitzean utziko du lanpostua, baldin eta jazotzen ez bada luzapena egin ahal izateko baldintzaren bat eta, betiere, Euskadiko Antolamendu Sanitarioaren ekainaren 26ko 8/1997 Legearen aipatutako 28. artikuluan ezarritakoarekin bat etorriz.

			Laugarrena.– Izendapenaren indarraldia amaitu aurretik ere kendu ahal izango dute kargutik izendatua, aldez aurretik kontrako espedientea baldin badago eta ekainaren 26ko 8/1997 Legearen 28. artikuluaren 6. apartatuan aurreikusitako lekualdatze-kausak direla medio.

			Bosgarrena.– Interesdunari eta Uribeko ESIari ebazpen honen berri ematea.

			Seigarrena.– Ebazpen honen aurka gora jotzeko errekurtsoa aurkeztu ahal izango zaio Osakidetza-Euskal osasun zerbitzuko zuzendari nagusiari. Horretarako hilabeteko epea izango da, Ebazpena EHAAn argitaratu eta hurrengo egunetik aurrera.

			Bilbao, 2026ko martxoaren 25a.

			Santa Marina Ospitaleko zuzendari-gerentea,

			ICIAR MARÍA LARREA ARECHAVALETA.

